als_Latn dik_Latn sag_Latn
Rama zotohet për fundin e përfshirjes së policisë në kultivimin e kanabisit
Kryeministri Edi Rama duket se nuk heq dorë nga vendimi për për t’i dhënë fund kultivimit të kanabisit në vendin tonë.
Në kuadër të realizimit të këtij objektivi, kreu i Qeverisë ka mbledhur sot në Kryeministri strukturat e policisë.
Teksa e pranon se disa punonjës të policisë kanë qenë të përfshirë në këto raste, Rama thotë se kjo nuk do të tolerohet.
Kryeministri i ka kërkuar kreut të Policisë së Shtetit ndëshkim maksimal për çdo efektiv që shkel ligjin e bëhet palë me krimin.
“Është i njohur tashmë qëndrimi i punonjësve të policisë ndaj këtij fenomeni. Disa kanë qëndruar pasiv në rastin më të mirë, e disa janë përfshirë në rastin më të keq. Në disa zona të vendit janë konstatuar raste të kultivimit të bimëve narkotike, dhe nëse këto raste përsëriten në këto zona, bëjnë përgjegjës ata që kanë për detyrë të luftojnë fenomenin. I them kreut të Policisë së Shtetit që të tregohet i pamëshirshëm me ata që shkelin ligjin dhe mbyllin sytë ndaj fenomenit”, u shpreh kryeministri Rama.
I pranishëm në këtë takim, kreu i Policisë së Shtetit, Haki Çako, ka folur për strategjinë për asgjësimin e kanabisit.
A tha se parashikohen ndëshkime të rënda për ata punonjës të policisë që kapen në shkelje të ligjit.
“Integriteti i policit është baza ku kemi ngritur punën. Kemi konstatuar efektivë në shkelje të ligjit. Jemi të vendosur të ndëshkojmë secilin prej tyre.
Dua të shpreh falënderim për policinë italiane për kontributin që ka dhënë në luftën kundër kultivimit të bimëve narkotike”, u shpreh kreu i Policisë së Shtetit, Haki Çako. /albeu.com/
Mos i humb
-
Vetëdorëzohet në polici i dyshuari për sulmin ndaj gazetarit Vehbi Kajtazi (Foto)
-
"Thaçi si Ali Pashë Tepelena, i dashur e i frikshëm" (Video)
-
Maqedonia voton nesër
-
Jordania nderon shqiptarin që luftoi terrorizmin dhe ekstremizmin (Foto)
-
Lirak Çelaj i premton Hajvalisë ndërtimin e sheshit (Foto)
-
Shkelet një këmbësor në Prishtinë, vozitësi ik nga vendi i ngjarjes (Video)
-
Shkelet një këmbësor në Prishtinë, vozitësi ik nga vendi i ngjarjes (Video)
-
Vikendin në Shqipëri, ja çfarë moti ju pret
-
Arrestohet çifti shqiptar në Greqi, kapen me kanabis
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn